cyanic-selkie/wikianc huggingface dataset:
Erkka Seppälä
Seuraura
Maaliskuussa 2020 Seppälä teki HPK:n kanssa vuoden mittaisen jatkosopimuksen, joka sisältää try-out-jakson. Hän jäi elokuun lopulla kuitenkin ilman sopimusta ja Seppälä siirtyi kaudeksi 2020–2021 vuoden mittaisella sopimuksella Kiekko-Vantaan Mestis-joukkueeseen. Hän voitti joukkueen sisäisen piste- ja syöttöpörssin tehoilla 9+22=31, joilla Seppälä jakoi koko sarjan pistepörssin seitsemännen sijan Hokin Tuomas Komulaisen ja Ketterän Roope Reinin kanssa. Hänet valittiin kauden päätteeksi Mestiksen toiseen tähdistökentälliseen.
Kaudeksi 2021–2022 Seppälä siirtyi vuoden mittaisella sopimuksella jatkamaan Mestis-pelejään Iisalmen Peli-Karhuihin. Samalla hänen uutisoitiin tehneen ottelukohtaisen sopimuksen joukkueen yhteistyöseuran, SM-liigajoukkue Kalevan Pallon kanssa. Seppälän KalPa-sopimus sisälsi myös optiot kahdesta seuraavasta kaudesta. Hän esiintyi KalPan valmistavissa otteluissa, mutta Seppälä pelasi sarjakautensa kuitenkin kokonaan IPK:ssa. Seppälän runkosarja jäi loukkaantumisen vuoksi kuitenkin vain 24 ottelun mittaiseksi. KalPa ei käyttänyt hänen sopimuksessaan ollutta optiota.
Seppälä palasi kaudeksi 2022–2023 vuoden mittaisella sopimuksella Kiekko-Vantaaseen. Hänet nimettiin joukkueen varakapteeniksi. Lokakuussa 2022 Kiekko-Vantaa lainasi Seppälän alustavasti neljän ottelun ajaksi HPK:n SM-liigajoukkueeseen, joka vastaavasti lainasi Kiekko-Vantaan suuntaan hyökkääjä Niclas Tenhovuoren. Hän pelasi HPK:ssa alkukaudella kuusi ottelua. Joulukuussa Kiekko-Vantaa lainasi Seppälän sinne uudestaan siirtotakarajalle 15. helmikuuta 2023 asti kestävällä sopimuksella, kun HPK tarvitsi ensisijaisesti paikkaajaa loukkaantuneelle Artturi Toivolalle. Kaksi päivää ennen siirtotakarajaa hänen lainasopimustaan jatkettiin kauden loppuun. HPK puolestaan lainasi Kiekko-Vantaan vahvuuteen hyökkääjä Jimi Rönkkösen.
Kaudeksi 2023–2024 Seppälä siirtyi Mestis-joukkue Jokereihin. Hänet nimettiin joukkueen varakapteeniksi harjoituskauden otteluihin.
Maajoukkueura
Seppälä pelasi alle 18-vuotiaiden Ivan Hlinkan muistoturnauksessa vuonna 2016. Yhteensä hän on pelannut 19 nuorten ja 21 poikien maaottelua.
East London Line
thumb|Overgroundin Class 378 -tyypin juna [[Whitechapelin asemalla]] East London Line on London Overgroundin linja Lontoon itäosassa Yhdistyneessä kuningaskunnassa. Linja avattiin alun perin vuonna 1869 ja se oli pitkään osa Lontoon metroa. Linja suljettiin rakennustöiden vuoksi 22. joulukuuta 2007 ja avattiin uudelleen osana Overgroundia huhtikuussa 2010. Nykyisin linjan varrella on 23 asemaa ja sitä liikennöidään Class 378 Capitalstar -junayksiköillä.
Asemat
East London Linen nykyiset asemat järjestyksessä pohjoisesta etelään. Asemien yhteydessä näkyvät vaihtoyhteydet Overgroundin muihin linjoihin, Lontoon metroon, DLR-kevytmetroon, National Railin juniin ja Tramlink-raitiotiehen:
Jukebox
thumb|Zodiac-jukebox 1970-luvun alkupuolelta Jukebox eli levyautomaatti soittaa valikoimassaan olevia levyjä käyttäjän valitsemassa järjestyksessä.
Ensimmäiset jukeboxit, kolikoilla toimineet Edison-fonografit, otettiin käyttöön 1890-luvulla. Jukeboxien suosio kasvoi eritoten 1930-luvulla ja oli korkeimmillaan 1950-luvulla, jolloin niissä otettiin käyttöön edeltäjiään kestävämpi 45 kierroksen levytyyppi. Vuonna 1927 yhdysvaltalainen David Rockola perusti Chicagoon levyautomaattitehtaan, jonka tavaramerkin Rock-Ola moni ajattelee juontuvan 1950-luvulla keksitystä rock and roll -musiikista. Pohjana oli siis yksinkertaisesti perustajan sukunimi.
Kotistereoiden ja kannettavien äänentoistolaitteiden kehittyessä jukeboxien merkitys on sittemmin vähentynyt.
Ensimmäiset levyautomaatit saapuivat Suomeen 1930-luvulla ja muutama niistä on säilynyt nykypäiviin saakka, esimerkiksi Helsingissä käytössä ollut, 78 kierroksen gramofonilevyjä soittanut Wurlitzer-merkkinen laite vuodelta 1935. Ensimmäinen suomalainen jukeboxien valmistaja oli Vaasan Radiokonepaja, joka joutui lopettamaan toimintansa toisen maailmansodan syttymisen vuoksi. Ensimmäiset 45 kierroksen singlelevyjä soittaneet jukeboxit saatiin Suomeen 1950-luvun puolivälin tienoilla; Linnanmäen huvipuiston kahvilassa oli pitkään käytössä sinne vuonna 1956 hankittu saksalainen Seeburg-jukebox. Varsinainen jukeboxien läpimurto Suomessa tapahtui 1950-luvun lopussa. Ensimmäiset laitteet kuuluivat yksityisille yhtiöille, mutta vuonna 1962 markkinoille tullut Raha-automaattiyhdistys kaappasi nopeasti valtaosan toiminnasta ostettuaan Musiikki-Fazerilta sen omistamat noin 300 automaattia. Vuonna 1963 yhden levyn soittamiseen tarvittiin 20 pennin kolikko ja vuonna 1968, jolloin Suomessa oli noin 2 000 RAY:n jukeboxia, levyn hinta nostettiin 50 penniin. Jukeboxien suosio oli suurimmillaan 1970-luvun lopulla, jolloin ravintoloissa ja kahviloissa oli noin 2 800 RAY:n omistamaa laitetta. Yhden levyn hinta nostettiin yhteen markkaan vuonna 1979. 1980-luvun mittaan jukeboksien määrä alkoi tasaisesti laskea ja vuonna 1987 laitteita oli käytössä enää noin tuhat. 1980-luvun lopulla vinyylijukeboxien rinnalle ja varsin pian myös niiden tilalle alkoi tulla CD-jukeboxeja. Uudesta tekniikasta huolimatta laitteiden määrä ei juurikaan kasvanut, vaan niiden määrä pysyi noin tuhannessa kappaleessa 2000-luvulle saakka.
Levyautomaattien äänitteiden soittokertoja seurataan koneisiin asennetun laskurin avulla. Vinyylilevyjen aikana oli yleisenä käytäntönä, että sadan levyn automaatista poistettiin kuukausittain viisi vähiten soitettua levyä, jotka korvattiin uutuuksilla. Raha-automaattiyhdistys alkoi julkaista listoja jukeboxien soitetuimmista levyistä huhtikuussa 1975 ja ne ilmestyivät kuukausittain heinäkuuhun 1986 saakka. Listoja kerättiin satunnaisesti myöhemminkin, mutta vuonna 1991 käytännöstä luovuttiin kokonaan, "koska ne alkoivat muistuttaa niin paljon kaikkia muita listoja". RAY:n ja muutaman yksityisen jukeboxyrittäjän mukaan tyypillinen levyautomaatin suurkuluttaja on pienellä paikkakunnalla asuva noin 30-vuotias mies, jolla ei ole aikomustakaan – eikä aina mahdollisuuttakaan – ostaa levyjä.
Kalliojärvi (Kangasala, Vähä-Pento)
Kalliojärvi on Pirkanmaalla Kangasalla Sahalahden Vähä-Penton lähellä ja Laipanmaan metsäalueella sijaitseva järvi.
Maantietoa
Järven pinta-ala on 6,5 hehtaaria ja se on 550 metriä pitkä ja 200 metriä leveä. Se sijaitsee Pentojärven luoteispuolella kallioisten mäkien ympäröimänä. Järvellä ei ole kartan mukaan saaria. Sen rantaviivan pituus on 1,3 kilometriä ja sen rannat ovat soistunutta metsämaata. Monin paikoin rantaan työntyy kallioinen mäki. Järven rantaan on rakennettu kolme vapaa-ajan asuntoa. Niille tulee tiet seututieltä 325 tai vanhalta kylätieltä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 135,2 metriä mpy. Järveen on johdettu neljä suo-ojaa, joista yksi on myös laskuoja. Se laskee lounaispuolella sijaitsevaan Tervajärveen. Tervajärven laskuoja virtaa Tervaojankorven ojiin ja jatkaa Tervaojana Pikkujärven läpi Längelmäveden Nuuruslahteen.
Sora (yritys)
Yūgengaisha Sora on japanilainen videopelien kehittäjä, jonka perusti entisen HAL Laboratoryn työntekijä Masahiro Sakurai syyskuussa 2004. Sora ensimmäinen peli, Super Smash Bros. Brawl, tuli myyntiin vuonna 2008. Pelin kehitystä tukivat useat muut studiot, mukaan lukien Game Arts ja Monolith Soft.
Lyydia
Lyydia oli antiikin aikainen alue Vähässä-Aasiassa nykyisen Turkin alueella.
Lyydia oli alun perin itsenäinen kuningaskunta. Sen pääkaupunki oli Sardes. Lyydia oli ensimmäisiä valtioita, joissa lyötiin rahaa. Rikkauksistaan kuuluisa Kroisos on tunnetuin ja samalla viimeinen Lyydian kuningas. Persian kuningas Kyyros Suuri kukisti hänet 546 eaa. ja alisti Lyydian Persian maakunnaksi. Herodotoksen mukaan Kroisos aloitti sodan Persiaa vastaan saatuaan ennustuksen Delfoin oraakkelilta, joka kertoi että suuri valtakunta tulisi häviämään, jos Kroisos aloittaisi sodan. Näin kävikin, mutta valtakunta ei ollut Persia vaan Lyydia.
Ideapark Lempäälä
Ideapark Lempäälä on kauppakeskus Lempäälän Marjamäessä Helsinki–Tampere-moottoritien varressa 14 kilometriä Tampereelta etelään päin. Se avattiin 1. joulukuuta 2006. Kauppakeskus käyttää itsestään nimitystä liikekaupunki, ja sen pinta-ala on yli 104 000 neliömetriä. Tuotevalikoima keskittyy sisustukseen ja muotiin; päivittäistavaroiden ja ruokakaupan osuus on pieni. Kauppakeskuksessa oli vuoden 2006 lopussa 181 yritystä, 1 000 työntekijää, noin 1,2 kilometriä ostos- ja kävelykatuja sekä pysäköintitilaa 3 500 autolle. Vuoden 2008 alussa työntekijöitä kerrottiin olevan jo 1 250 ja vuonna 2010 pysäköintipaikkoja 4 000. Vuonna 2018 kauppakeskuksen yläkertaan avattiin Särkänniemen perustama sisähuvipuisto Särkänniemi Zones, joka kuitenkin siirtyi Ideapark Zones -nimelle Särkänniemen vetäydyttyä yhteistyöstä. Lisäksi aiemmin vuosina 2012–2017 samoissa tiloissa toimi sisähuvipuisto Funpark.
Elokuussa 2018 kauppakeskus laajentui 15 000 neliöllä. Näin ollen kauppakeskuksesta tuli Suomen suurin. Laajennetulle alueelle tuli kolmen eri autokaupan liikkeet ja esillä on yli 1 000 autoa. Alue kantaa nimeä Autoareena. Ideaparkin yläkerrasta löytyy ravintolamaailmaksi nimetty alue, jossa on lukuisia ravintoloita.
Ideaparkin alkuvaiheet
Ajatuksen Ideaparkin rakentamisesta olivat saaneet vuonna 2003 Toivo Sukari ja tamperelainen liikemies Toni Virkkunen sekä Teräselementti Oy:n omistaja Jarmo Viitala.
Suurimman taloudellisen vastuun ja puuhamiehen roolin Ideapark-hankkeessa otti Sukari, joka omistaa myös Maskun Kalustetalo -ketjun. Hän myi vuoden 2004 lopussa kiinteistöjä noin 25 miljoonalla rahoittaakseen Ideaparkin rakentamisen. Ulkopuolisilla ei ollut uskoa Ideaparkiin, eikä pankkilainaakaan saatu kuin vasta kaksi vuotta hankkeen aloittamisesta.
Etelä-Suomen Sanomien artikkelissa heinäkuulta 2007 kerrotaan, että hankkeen rakennuskulut olivat noin 120 miljoonaa euroa. Ideaparkin vuokratuottojen kerrottiin olevan noin 15 miljoonaa euroa vuodessa ja kokonaisarvon noin 200 miljoonaa euroa. Ideaparkissa sijaitsi tuolloin 185 liikettä. Sukarin ja Viitalan yhtiöt omistavat yhdessä Lempäälän Ideaparkin.
Voittoa Kiinteistö Oy Ideapark teki ensimmäistä kertaa vuonna 2009, jolloin tammikuussa 2010 päättyneellä tilikaudella voittoa kertyi 440 000 euroa, kun aiempina vuosina tappiota kertyi vuosittain useita miljoonia euroja.
Aiheesta muualla
61.36139°N, 23.79556°W
Madhukar
thumb|210px|Madhukar Madhukar (s. 1957 Stuttgart, Länsi-Saksa) on saksalainen Advaita-mestari, Jnana-joogi ja kirjailija.
Madhukar syntyi ja kasvoi Stuttgartissa. Nuoruudessaan hän koki ilmeisen voimakkaita uskonnollisia elämyksiä kristillisen perinteen pohjalta. Päätettyään ekonomian ja filosofian opintonsa yliopistossa, Madhukar työskenteli TV-toimittajana Saksassa. Koettuaan kuolemankokemuksen 1980-luvulla etsiessään vastauksia elämän filosofisiin ja henkisiin kysymyksiin, hän koki voimallisen valaistumisen ja siirtyi opiskelemaan joogaa ja meditaatiota tantrisen buddhalaisuuden pohjalta opettajanaan dzogchen-mestari Namkhai Norbun. Madhukar harrasti hengellistä etsintäänsä myös Siperian, Afrikan ja Etelämeren luonnonkansojen parissa.
Vuonna 1992 Madhukar ryhtyi H.W.L. Poonjan, kuuluisan intialaisen "valaistuneen", Ramana Maharshin kiihkeän seuraajan oppilaaksi. Hänen harrastamastaan hindulaisesta Advaita-suuntauksesta tuli Madhukarin uskonto. Advaita-Vedanta (A-dvaita: ei kaksi = “epä-dualistinen”) on hinduismin mystillinen suuntaus, monistinen filosofia (monismi = kaikki on yhtä), jonka juuret, muiden monististen filosofioiden ohella, ovat Shankarassa (788–820). Sri Poonja antoi Madhukarille hänen nimensä, ja hän valaistui ymmärtämään “kuka hän todella on”.
Palattuaan Eurooppaan 1997, hän on levittänyt oppiaan julkisten tapaamisten, Satsangien (Sat = totuus, Sangha = yhteisö) välityksellä. Nykyään Madhukar vie Ramana Maharshin ja H.W.L. Poonjan traditiota eteenpäin Amsterdamista käsin. Talvikuukaudet hän viettää Intiassa ja Nepalissa.
Nils Ferlinin seura
Nils Ferlinin seura on ruotsalainen kulttuuriseura, joka on vuonna 1962 perustettu runoilija Nils Ferlinin muistoksi. Seura jakaa kahta palkintoa, Ferlin-palkintoa ja Trubaduuripalkintoa.
Crveni Spust
Crveni Spust -rinteessä järjestetään vuosittain alppihiihdon maailmancupin pujottelukilpailuja.
Crveni Spust sijaitsee Skijalište Sljemen talviurheilukeskuksessa Gornja Bistran kylässä Bistran kunnassa Zagrebin piirikunnassa noin 20 minuutin ajomatkan päässä Zagrebin keskustasta, Kroatian pääkaupungista. pienoiskuva|vasen|Maalialue
Halosenlahti
Halosenlahti on Perämeren lahti Martinniemen kaupunginosassa Oulun kaupungissa. Vesialue sijaitsee Häyrysenniemen ja Halosenniemen kylien välisellä alueella, noin kahdeksan kilometriä Haukiputaan kirkonkylän ja Kiiminkijoen suiston pohjoispuolella. Halosenlahden etelärannalla sijaitsevat Upin kalasatama sekä Upin merenrantaniittyjen luonnonsuojelualue.
Historia
Halosenlahdella on ollut höyrysaha 1890–luvun alusta lähtien, jolloin Pirttikarissa aloitti norjalaisen J. A. Fleischerin perustama kaksiteräinen sirkkelisaha. Höyryllä käyvä Pirttikarin saha toimi vuoteen 1902 saakka, jolloin saha suljettiin. Sahan koneet siirrettiin Simoon ja rakennukset myytiin paikallisille taloille. Rauma Woodin omistama Halosenniemen kaksikehäinen saha aloitti 1921. Saha kuitenkin paloi jo seuraavana vuonna. Tuhoutuneen sahan tilalle rakennettiin kolmikehäinen saha, joka tuhoutui perustuksiaan myöten tulipalossa 14. syyskuuta 1922. Vain voimalaitos ja raamit säilyivät palossa. Saha rakennettiin taas uudelleen ja se valmistui 22. tammikuuta 1923.
1930-luvun alkuvuosina sahalaitos kuitenkin joutui Kansallis-Osake-Pankin omistukseen, joka myi sen edelleen Raahe Osakeyhtiölle 1936. Sahaustoiminta jatkui ainakin 1950-luvun alkuun.
Luonnonsuojelutoiminta
16. syyskuuta 2004 Pohjois-Pohjanmaan ympäristökeskus teki luonnonsuojelulain mukaisen rajauspäätöksen Upin merenrantaniitylle. Pinta-alaltaan 38,8 hehtaarin merenrantaniitty sijaitsee Upin sataman molemmin puolin lahden etelärannalla. Niitty on avointa ja matalakasvuista sekä linnustoltaan merkittävää. Niitty on myös yksi Pohjois-Pohjanmaan merkittävimmistä erittäin uhanalaisen ruijanesikon esiintymispaikoista.
Saaret
Halosenlahdella on kymmenkunta pientä saarta. Saaret ovat rannoiltaan kivikkoisia heinäniittyjä ja sisäosiltaan yleensä koivumetsäisiä. Joissain saarissa on jäljellä raunioita ja rakenteita Pirttikarin ja Halosenniemen sahojen ajalta.
Keihäskarissa oleva suuri punainen talo on saareen siirretty Pirttikarin sahan entinen päärakennus. Pensasletto, joka tunnetaan myös nimellä Laivasaari, on noin kolme metriä korkea saari, jossa sijaitsivat Pirttikarin sahan pajat. Rakennelmien jäänteitä on vielä saaressa jäljellä. Muita saaria Halosenlahdella ovat muun muassa Hylkiletto, Häli, Munakari, Pullistaja, Satulaletto eli Hiekkasaari, Selkäletto, Varesletto, Verkkoletto ja Vesiletto.
Aiheesta muualla
65.23194°N, 25.31806°W
Royston Drenthe
Seurajoukkueura
Drenthen siirtymisestä espanjalaisseura Real Madridiin huhuttiin pitkin kesää 2007 ja lopulta elokuussa hän teki viisivuotisen sopimuksen seuran kanssa. Real Madrid maksoi Feyenoordille 14 miljoonan euron siirtokorvauksen. Madridilaisseurassa hän sai ensimmäisen kolmen kauden ajan varsin maltillisesti peliaikaa pääasiassa vaihtopelaajana. Kaudella 2007–2008 hän voitti joukkueen kanssa Primera Divisiónin mestaruuden.
Kaudeksi 2010–2011 Drenthe lainattiin juuri paluun korkeimmalle sarjatasolle tehneeseen Hérculesiin ja kaudeksi 2011–2012 englantilaiseen Evertoniin.
Maajoukkueura
Drenthe kuului alle 21-vuotiaiden Euroopan-mestaruuden voittaneeseen Alankomaiden joukkueeseen kesäkuussa 2007. Vasemmalla laidalla juoksuillaan jatkuvasti vastustajille ongelmia aiheuttanut Drenthe valittiin EM-turnauksen parhaaksi pelaajaksi. Vuonna 2008 hän pelasi Pekingin olympialaisissa joukkueensa kaikki neljä ottelua avauskokoonpanossa.
Drenthe teki ensiesiintymisensä aikuisten maajoukkueessa 17. marraskuuta 2010 ystävyysottelussa Turkkia vastaan.
Yksityiselämä
Drenthen vanhemmat ovat lähtöisin Surinamesta, joka on Alankomaiden entinen siirtomaa. Hänen pikkuveljensä Giovanni Drenthe pelaa Surinamen maajoukkueessa.
Benjamin Elon
thumb|upright|Benjamin Elon Benjamin ”Benny” Elon (‎; 10. marraskuuta 1954 Jerusalem – 5. toukokuuta 2017 ) oli israelilainen rabbi ja Kansallista unionia knessetissä edustanut poliitikko.
Elon valittiin knessetiin ensimmäisen kerran 1996. Hän oli Ariel Sharonin hallituksessa 2001–2004 matkailuministeri. Hän vastusti tiekarttana tunnettua rauhansuunnitelmaa.
Elon kuoli kurkkusyövän aiheuttamiin komplikaatioihin keväällä 2017.
Kattila (Vihti)
Kattila on samannimisen maatilan, entisen Tervalammen kartanon torpan mukaan nimensä saanut retkeilyalue Vihdissä Nuuksion kansallispuistossa. Siellä on Kaitlampi-niminen suuri lampi, ja sen rannalla on retkeilyyn sopivia palveluita kuten sauna, nuotiopaikka, ekopiste ja ulkohuussi. Kaitlammen länsipuolella on korkea Haukkamäki, jolle johtaa Haukkamäentie. Kattilaan pääsee linja-autolla, ja siksi se on monien retkeilytapahtumien lähtöpiste. Alue palvelee myös koulujen luonto-opetuksen kohteena. Kattilan alueella onkin bussilinjan 245A päätepysäkki. Partiolaisilla on leirikeskus Kattilassa. Green Window Oy vuokraa Kattilan päärakennusta sekä yli 100-vuotiasta Kattilan torppaa matkailutarkoituksiin.
Kattilan maatila
Kattilan retkeilyalue sijaitsee Kaitlammen eteläosassa. Kattilan on uskottu saneen nimensä hiidenkirnun mukaan. Hiidenkirnu muodostaa edelleen Espoon ja Vihdin välisen kunnanrajan. Kaitlammen eteläpuolisen Kattilan torpan alueen niityllä laiduntaa itäsuomenkarjaan kuuluvia lehmiä, sonneja ja vasikoita, joilla on lehmänkello, sekä lampaita.
Maatilan vaiheita
Tervalammen kartanon Kattilan torpasta tuli torpparienvapautuslain perusteella itsenäinen tila, joka ajautui pakkohuutokauppaan vuonna 1934. Sen osti yksi Sanoman merkittävistä omistajista, Eljas Erkko, tarkoituksenaan perustaa sinne sanomalehtimiesten lepokoti. Erkon Pietarissa syntynyt englantilainen rouva Violet Erkko sai alueella käärmeenpistoksen ja ryhtyi vierastamaan aluetta, minkä vuoksi Erkko luopui ajatuksesta alueen kehittämiseksi ja myi tilan Jehovan todistajista vuonna 1920 erkaantuneiden raamatuntutkijoiden Alsano-osuuskunnalle. Tarkoituksena oli viljellä voikukan sukulaiskasvia, mustajuurta, josta otettavaa juurta oli tarkoitus myydä luontaistuotekaupoissa. Vuoden 1935 apteekkitavaralaki teki mustajuuresta kuitenkin apteekkituotteen, minkä vuoksi osuuskunnan aikeet eivät toteutuneet. Osuuskunta rakennutti kuitenkin alueelle kivisen korkean erämaahotellin. Kun Alsano-osuuskunta luopui Kattilan tilasta, sen seuraavat omistajat olivat agronomi Hovila ja kuopiolainen kauppias, maisteri Karttunen. Heidän jälkeensä tilan osti vuonna 1932 perustettu Suomen Kauppaedustajain Liitto
Ennen Helsingin kaupungin omistukseen päätymistään Kattilan tila oli vielä kustannusosakeyhtiö Otavan hallussa. Helsingin kaupungilta Kattilan tila luovutettiin aluevaihdon yhteydessä Suomen valtiolle, joka liitti sen osaksi Nuuksion kansallispuistoa.
Richard R. Schrock
Richard Royce Schrock (s. 4. tammikuuta 1945 Berne, Indiana) on yhdysvaltalainen kemisti. Hän sai yhdessä Robert H. Grubbsin ja Yves Chauvinin kanssa vuoden 2005 Nobelin kemianpalkinnon työstään alkeenien metateesin kehittämisessä.
Vuodesta 1989 hän on toiminut kemian professorina MIT:ssä.
Ongelmat
Ongelmat on Aristoteleen koottujen teosten laitokseen eli Corpus Aristotelicumiin kuuluva teos. Se ei kuitenkaan ole todellisuudessa Aristoteleen kirjoittama, mutta sisältää hänen teoksistaan johdettuja seikkoja. Se onkin todennäköisesti myöhemmän peripateettisen koulun tuotantoa. Teoksessa käytetty menetelmä on hyvin peripateettinen, ja laaja-alainen sisältö osoittaa koulun kiinnostuksen kohteiden moninaisuuden.
Sisältö
Teos käsittelee enimmäkseen lääketieteellisiä ja biologisia ongelmia, mutta siihen kuuluu myös mm. matemaattisia ongelmia. Teos sisältää 38 kirjaa, joista jokainen sisältää useita ongelmia. Jokainen näistä ongelmista alkaa muodossa ”Miksi on niin, että...?”. Kysymyksiin ei esitetä suoria vastauksia, vaan kysymysmuodossa esitettyjä arveluita (”Onko niin, koska...? Vai onko niin, että...?”).
Kirjat
Teoksen sisältö kirjoittain on:
Isokyrö
Isokyrö on Suomen kunta, joka sijaitsee suunnilleen Vaasan ja Seinäjoen puolivälissä Etelä-Pohjanmaan maakunnassa. Kunnassa asuu 0 ihmistä, ja sen pinta-ala on 0 neliökilometriä, josta 0 neliökilometriä on vesistöjä. Väestötiheys on 0 asukasta neliökilometriä kohden. Ennen Ylistaron kappeliseurakunnan perustamista vuonna 1658, hallintoalueen nimi oli Ylistaro. Liikenne- ja viestintäviraston teettämien tilastojen mukaan Isossakyrössä oli helmikuussa 2020 kaikista Manner-Suomen kunnista eniten henkilöautoja väkilukuun suhteutettuna, 718 autoa tuhatta asukasta kohden. 1. tammikuuta 2021 Isokyrö siirtyi Pohjanmaan maakunnasta osaksi Etelä-Pohjanmaan maakuntaa.
Esihistoria
Isonkyrön alue on Etelä-Pohjanmaan historiallista ydinkeskusta. Isonkyrön alueelta on löydetty kymmeniä kivikautisia esineitä. Pronssikaudella asutus oli varsin tiheää, mistä merkkinä ovat lukuisat hautarauniot. Laurolan kylästä löydetty kieliruotomiekka on eräs arvokkaimmista pronssikauden löydöistä. Skandinaavinen vaikutus ulottui siis tähän aikaan Etelä-Pohjanmaalle.
Rautakaudella koko Kyrönjoen seudulla levisi esineellinen hautaustapa, joista osoituksena ovat mm. Perttilästä löydetyt torvipäinen kaularengas ja poltetut luut. Kansainvaelluskaudella Vaasan itäpuolinen seutu oli Suomen vaurainta aluetta. Mm. Pukkilan haudasta on löydetty samassa verstaassa valmistettuja esineitä kuin Monzan tuomiokirkon kuninkaallisesta haudasta. Isostakyröstä on löydetty myös virolaisten emakoristeisten solkien jäljitelmiä, minkä on tulkittu kertovan kaupankäynnistä.
Merkittävimpiä esihistoriallisia löytöjä on Leväluhdan löydöt, joka oli ilmeisesti rikollisten ja ei-toivottujen lasten hutuspaikka, kalmisto tai uhripaikka. Leväluhdan ihmisten on tulkittu olleen toista rotua kuin nykyajan suomalaiset. Löydöt Isonkyrön seudulla päättyvät vuoden 800 seudulla. Seudun heikentymisen syyksi on arveltu ruttoa, luonnonkatastrofia, kansanrunojen kuvaamaan Kalevalan ja Pohjolan välistä taistelua tai taloudellisesta romahdusta.
Kyrön emäpitäjä – vilkas kirkkokaupunki
Kyrön asutus alkoi tihentyä uudestaan vuosien 1000–1100 välillä, jolloin Sastamalasta ja Pirkkalasta saapunutta väestöä asettui Kyrönjoen alajuoksulle. Isokyrön seurakunta perustettiin todennäköisesti 1300-luvulla ja seurakunta jakautui myöhemmin korkeimmillaan 28 seurakuntaan. Isonkyrön emäpitäjään on kuulunut valtaosa nykyisestä suomenkielisestä Etelä-Pohjanmaasta.
Isoonkyröön rakennettiin 1300-luvun alussa Pohjanmaan ensimmäinen kivikirkko, joka oli omistettu Pyhälle Laurille. Kirkolla pidettiin keskiajalta lähtien Heikin- ja Laurinpäivän markkinoita, joihin kerääntyi aina Turusta ja Tukholmasta asti. Kirkon ympärille kohosi kokonainen kirkkokaupunki.
Pohjankyrönä ja Kyrönä alkujaan tunnettu Isokyrö alkoi hajaantua 1500-luvun alussa, kun ensin Kyröstä irrotettiin Vöyri ja Mustasaari omiksi kirkkopitäjiksi ja tämän jälkeen perustettiin omat kappeliseurakunnat Laihialle vuonna 1508 ja Ilmajoelle vuonna 1516. Vuoden 1557 seudulla nykyisen Isonkyrön alueella oli 141 taloa ja isoimmat kylät olivat Orismala ja Napue.
Nuijasota
Isonkyrön kirkolla alkoi 25. marraskuuta 1596 nuijasodaksi kutsuttu kansannousu, jossa talonpojat vaativat linnaleirirasituksen poistamista. Tunnetuimmat isokyröläiset kapinan johtajat olivat Yrjö Kontsas ja Perttu Palo. Talonpoikien jouduttua tappiolle Jaakko Ilkka ja eräät muut kapinan johtajat mestattiin Isonkyrön kirkolla ja Yrjö Kontsas perimätiedon mukaan läheisessä Kontsaansaaressa, joka olisi saanut nimensä muistoksi tästä tapahtumasta.
Orisbergin kartanoaika
Orismalan kylään perustettiin vuonna 1676 Pohjanmaan vanhin rautatehdas ja ruukinkartano Orisberg. Kartano joutui rappiolle venäläimiehityksen aikana, mutta vuonna 1783 sen omistajaksi tuli Björkenheimin suku, jonka aikana siitä tuli seudun mallitila. Vuosina 1830–1869 Orisberg oli omana tehdasseurakuntanaan, ja tältä kaudelta on peräisin pieni Carl Ludvig Engelin suunnittelema kirkko kellotapuleineen. Vuonna 1749 pitäjän asukasluku oli 1659 ja 1805 jo 4458.
Ernst Linko
Ernst Fredrik Linko (vuoteen 1906 Lindroth; 14. heinäkuuta 1889 Tampere – 28. tammikuuta 1960 Helsinki) oli suomalainen pianisti ja säveltäjä.
Elämä
Linko tuli ylioppilaaksi vuonna 1909 ja opiskeli pianonsoittoa Helsingin musiikkiopistossa vuosina 1909−1911 Sigrid Schnéevoigtin ja Karl Ekmanin johdolla. Vuosina 1911−1914 hän opiskeli sävellystä ja musiikin teoriaa Berliinissä ja Pietarissa sekä vuosina 1924−1925 Pariisissa. Linko piti ensikonserttinsa pianistina Helsingissä vuonna 1913 ja esiintyi ympäri Eurooppaa sekä toimi pitkään Sibelius-Akatemiassa pianonsoiton professorina. Laitoksen rehtorina hän toimi vuosina 1936−1959. Lisäksi hänellä oli lukuisia luottamustehtäviä musiikkialan järjestöissä. Vuonna 1920 Linko teki Väinö Solan kanssa konserttimatkan Yhdysvaltoihin. Lingon pianistioppilaisiin kuuluivat muun muassa Antti Aarnela, Einar Englund, Meri Louhos, Seppo Nummi ja Tauno Äikää.
Isokyrö
Napuen taistelu
Suuren Pohjan sodan aikana 19. helmikuuta 1714 käytiin Suomen kannalta ratkaiseva Napuen taistelu Napuen ja Laurolan kylissä sekä niiden välissä virtaavan Kyrönjoen jäällä. Taistelupaikalla on vuonna 1920 paljastettu muistomerkki, ja lähistöllä on myös Zachris Topeliuksen Välskärin kertomuksista tuttu Perttilän talo.
Ernst Linko
Elämä
Sävellystuotanto painottuu usein klassillishenkiseen ilmaisuun ja etsii innoitusta barokin säveltäjistä (esimerkiksi Domenico Scarlattista) ja sävellysmuodoista (esimerkiksi fuugasta). Taituruus ja pianon värikkyys nousevat esiin neljässä pianokonsertossa (sävelletty 1916, 1920, 1931 ja 1957), joita on esitetty suomalaisten sinfoniaorkestereiden konserteissa melko harvoin. Pianoteosten lisäksi Linko kirjoitti joukon kamarimusiikkiteoksia sekä yhden sinfonian (Symphonie chévaleresque, 1949)
Isokyrö
Kehittyminen kuntana
Vuoden 2021 alusta Isokyrö siirtyi Etelä-Pohjanmaan maakuntaan. Isokyrö toivoi maakuntavaihdosta jo ennen sote- ja maakuntauudistusta vuoden 2020 alusta. Isonkyrön siirtymän myötä Laihia jäi Pohjanmaan maakunnan ainoaksi yksikielisesti suomenkieliseksi kunnaksi.
Ernst Linko
Perhe
Ernst Lingon puoliso oli laulaja Lahja Linko ja tytär oopperalaulaja Liisa Linko-Malmio. Hänen veljensä oli kapellimestari Erkki Linko (1893−1966). Veljesten isä oli kuoronjohtaja Ernst Lindroth ja äidinisä tamperelainen musiikkivaikuttaja Fredrik Lundelin.
Isokyrö
Maantiede
Isokyrö sijaitsee Kyrönjoen varressa 40 km:n päässä niin Vaasasta, Seinäjoesta kuin Lapuastakin.
Vesistöt
Isonkyrön kunnassa on vain neljä järveä: Kotilammi, Lamminjärvi, Vähä-Tervajärvi ja nimetön, 2,18 hehtaarin kokoinen järvi.
Kylät
Hevonkoski, Ikola, Kuivila, Kylkkälä, Laurola, Lehmäjoki, Naarajoki, Napue (keskeisin), Orismala, Orisberg, Palhojainen, Palonkylä (suurin), Ritaala, Tuurala, Ulvila, Yryselä, Valtaala, Ventälä.
Taajamat
Vuoden 2017 lopussa Isossakyrössä oli 4 673 asukasta, joista 3 295 asui taajamissa, 1 351 haja-asutusalueilla ja 27:n asuinpaikat eivät olleet tiedossa. Isonkyrön taajama-aste on 70,9 %. Isonkyrön taajamaväestö jakautuu kolmen eri taajaman kesken:
Talous
pienoiskuva|oikea|Kyrönmaan osuusmeijeri, nykyinen Kyrö Distillery Company Isonkyrön elinkeinorakenteessa suuri osa yrityksistä keskittyy metalli-, alumiini- ja muovialan alihankintaan. Isonkyrön suurimpia yrityksiä ovat mm. lastuavaa koneistusta tekevä Nortech metal, paperialan yritys Polyno, gini- ja viskitislaamo Kyrö Distillery Company sekä autoliikkeet Rinta-Joupin autoliike ja Arton Auto. Erityisesti Tervajoen taajama on tunnettu autokaupan keskittymänä. Isonkyrön suurimpiin yritystuloverojen maksajiin kuuluivat vuonna 2021 myös Kat-Metal, Lakeuden Harjateräs sekä ilmanvaihtojärjestelmien maahantuoja Westmoor.
Kalliojärven viihdekeskus on tanssikeskuksen, lomamökkikylän, vapaa-ajan toimintojen ja karavaanarialueen muodostama laajempi kokonaisuus.
Kristinusko
Vuoden 2018 aluejaon mukaan Isossakyrössä on seuraavat Suomen evankelis-luterilaisen kirkon seurakunnat:
Suomen ortodoksisen kirkon seurakunnista Isonkyrön alueella toimii Vaasan ortodoksinen seurakunta.
Suomen helluntaikirkon jäsenseurakunnista Isossakyrössä toimii Isonkyrön helluntaiseurakunta.
Ruoka
Isonkyrön pitäjäruoaksi nimettiin 1980-luvulla lihaperunat.
Nähtävyydet
pienoiskuva|Isonkyrön vanha kirkko
Kirkkohallitus
Kirkkohallitus (lyhenne KKH) on Suomen evankelis-luterilaisen kirkon keskushallinnon valmisteleva ja toimeenpaneva luottamuselin, jolla on erityisesti kirkon yhteiseen talouteen liittyviä erillistehtäviä. Kirkkohallitus toimii kirkon keskusrahaston hallituksena.
Isokyrö
Tapahtumat
Herättäjäjuhlat järjestettiin Isossakyrössä vuonna 2012.
Urheilu
Isokyröläinen Kyrön Voima on perinteikäs pohjalainen urheiluseura. Seuralla on aktiivista toimintaa muun muassa telinevoimistelussa, hiihdossa, jalkapallossa, lentopallossa, yleisurheilussa ja painissa. Seura omistaa Pukkilansaari-nimisen tanssikeskuksen, joka sijaitsee pienellä saarella keskellä Kyrönjokea, Isonkyrön keskustan välittömässä läheisyydessä. Saareen pääsee lossilla.
Kirkkohallitus
Kirkkohallitukseksi kutsutaan myös kirkkohallituksen virkamiehistä koostuvaa virastoa, joka jakautuu useisiin osastoihin.
Historia
Kirkkohallitus on kirkon keskushallinnon osana kaikkein nuorin. Se on perustettu vuonna 1944 hallinnoimaan kirkolle II maailmansodan aikana jaettuja ulkomaisia avustuksia köyhille ja sodan runtelemille seurakunnille. Kirkon keskusrahaston hallituksena toimiminen on edelleen kirkkohallituksen tärkein tehtävä.
Isokyrö
Urheilu
Salibandyssä hallitseva seura on FBC Remix, joka on perustettu vuonna 2001. Isossakyrössä on myös voimisteluseura Isonkyrön Voimistelijat (IsVo).
Isossakyrössä toimivassa Kyrönmaan lukiossa on saatavilla liikuntapainotteinen urheilulinja.
Kirkkohallitus
Historia
Ennen kirkkohallituksen perustamista kirkon yhteistä hallintoa hoitivat kirkolliskokous ja piispainkokous. Kirkon hallinnon perusrakenne on muodostunut seurakunnista, hiippakunnista ja kirkolliskokouksesta. Kirkon hallinto on muodostunut siten synodaalisesti muodostetusta seurakuntahallintosta ja kirkolliskokouksesta, sekä piispallisesti johdetusta hiippakuntahallinnosta, joka sisältää pappien hallinnoinnin. Kirkkohallitus muodostaa evankelis-luterilaiselle kirkolle jonkin verran vieraan konsistoriaalisen hallintorakenteen, minkä johdosta kirkkohallituksen asemasta on käyty keskustelua sen koko olemassaolon ajan.
Isokyrö
Politiikka
Annetut äänet viimeisimmissä kunnallisvaaleissa. (lähde: YLE, Vaalitulospalvelu)
Kirkkohallitus
Historia
Kirkkohallituksen yhteyteen on myöhemmin liitetty tai perustettu mm. kirkon tiedotuskeskus ja kirkon työmarkkinalaitos, kirkon ulkoasiain osasto, kirkon tutkimuskeskus, sekä piispainkouksen kanslia.
Tehtävät
Kirkkohallituksen tehtävä on hoitaa kirkon yhteistä hallintoa, taloutta ja toimintaa. Lisäksi kirkkohallitus toimii kirkon keskusrahaston hallituksena.
Jacques Werup
Jacques Werup (1945 Malmö, Ruotsi – 2016 Malmö, Ruotsi ) oli ruotsalainen kirjailija, jazzmuusikko, radio- ja televisio-ohjelmien tekijä, koulutukseltaan filosofian maisteri. Hän käytti tarinoissaan ja myös runoissaan rehevää mielikuvitusta ja lempeää ironiaa. Alkutuotannossaan hän kritisoi pikkuporvarillisuutta.
Kirkkohallitus
Tehtävät
Kirkkohallitus lisäksi
Mafia II
Mafia II on 2K Czechin kehittämä ja 2K Gamesin julkaisema toimintaseikkailu ja kolmannen persoonan ammuntapeli. Peli julkaistiin elokuun 2010 lopulla Windowsille, PlayStation 3:lle ja Xbox 360:lle. Peli on jatko-osa vuonna 2002 julkaistulle Mafialle. Pelisarjan kolmas osa, Mafia III julkaistiin 7. lokakuuta 2016.
Kirkkohallitus
Tehtävät
Kirkkohallitus ei tehtäviltään rinnastu valtioneuvostoon tai hallitukseen. Kirkon keskushallinto on kaiken kaikkiaan varsin heikko verrattuna valtion keskushallinnon asemaan yhteiskunnassa, ja kirkkohallituksen asema kirkon keskushallinnossa on merkittävästi heikompi kuin ministeriöiden vastaava asema.
Irv Noren
thumb|250px|Irv Noren Irving Arnold ”Irv” Noren (29. marraskuuta 1924 – 15. marraskuuta 2019 ) oli yhdysvaltalainen baseballpelaaja. Hän syntyi New Yorkin Jamestownissa ja pelasi Major League Baseball -tasolla vuosina 1950–1960. Noren pelasi useissa ammattilaisseuroissa, muiden muassa New York Yankeesissa vuosina 1952–1956 ja St. Louis Cardinalsissa 1957–1959. Hän osallistui vuoden 1954 tähdistöotteluun.
Kirkkohallitus
Tehtävät
Kirkkohallituksen asema perustuu sen valmistelu- ja täytäntöönpanotehtäviin suhteessa kirkolliskokoukseen, kirkon yhteisen talouden hoitamiseen sekä kirkon yhteiskunta- ja ulkosuhteiden hoitoon.
Kirkkohallituksen varsin kevyttä asemaa korostaa se, että sen rinnalla on kaksi muuta itsenäistä toimielintä, Kirkon ulkoasiain neuvosto ja kirkon työmarkkinalaitos, jotka ovat itsenäisiä omilla toimialoillaan. Näiden toimielimien henkilökunta on kuitenkin osa kirkkohallituksen henkilökuntaa.
Jäsenet
Kirkkohallituksen puheenjohtaja on arkkipiispa. Muina jäseninä ovat piispainkokouksen valitsemat kaksi piispaa sekä kirkolliskokouksen valitsemat yhdeksän maallikkoa (yksi kustakin hiippakunnasta) sekä kaksi pappia.
Virastokollegio
Kirkkohallituksen virastoa johtaa virastokollegio, johon kuuluvat kirkkohallitusta johtava kansliapäällikkö sekä kirkkohallituksen osastojen johtavat viranhaltijat, kirkkoneuvokset. Kirkkohallituksen toimivaltaa on jonkin verran delegoitu virastokollegiolle.
Osastot
Kirkkohallituksessa on nykyään (2006) kaikkiaan viisi osastoa sekä eräitä erillisyksiköitä.
Viisi kirkkoneuvoston johtamaa osastoa ovat:
Hallinto-osasto
Hallinto-osaston tehtävänä on valmistella kirkon järjestysmuodon muutoshankkeet kirkolliskokoukselle sekä valmistella kirkkohallituksen antama ohjeet ja täsmentävät määräykset kirkon hallinnosta. Osasto hoitaa kirkkohallituksen sisäisen hallinnon.
Talousosasto
Talousosasto hoitaa kirkon yhteistä taloutta sekä valmistelee kirkon keskusrahaston talousarvion kirkolliskokoukselle. Merkittävä talousoaston alayksikkö on kirkon eläketoimisto, joka hallinnoi kirkon työntekijöilleen maksamat eläkkeet. Kirkon eläkerahastoon on rahastoitu merkittävä määrä varoja kattamaan tulevia eläkevastuita.
Merkittävän alaosaston muodostaa tietohallintoyksikkö, joka pitää yllä kirkon yhteisiä tietojärjestelmiä.
Henkilöstöosasto
Henkilöstöosaston tehtävänä on hallinnoida kirkkohallituksen sisäistä henkilöstöpolitiikkaa. Tätä merkittävämpi tehtävä sillä on toimia kirkon työmarkkinalaitoksen toimistona.
Kirkon työmarkkinalaitos toimii kirkkotyönantajan edustajana työmarkkinaneuvotteluissa. Työmarkkinalaitos on erillinen toimielin, jonka valitsee kirkolliskokous. Kirkon työmarkkinalaitoksella ei ole erillistä henkilökuntaa, vaan sen henkilökuntana toimii kirkkohallituksen henkilöstöosaston henkilökunta.
Toiminnallinen osasto
Kirkkohallituksen toiminnallisessa osastossa on lukuisia yksiköitä, joiden tehtävänä on seurata ja kehittää seurakunnallista työtä.
Toiminnallisen osaston yksiköt ovat:
Kirkon ulkoasiain osasto
Kirkon ulkoasiain osastossa on teologisten asioiden, ulkosuomalaistyön ja kirkon lähetystyön yksiköt. Osasto vastaa kirkon ekumeenisten suhteiden valmistelusta.
Ulkoasiain osaston henkilökunta toimii Kirkon ulkoasiain neuvoston henkilökuntana. Ulkoasiain neuvosto on kirkkohallituksesta erillinen arkkipiispan johtama toimielin, joka vastaa kirkon ulkoasioista, mm. ekumeenisista suhteista ja edustamisesta. Ulkoasiain neuvosto johtaa ulkoasiain osaston työtä. Ulkoasiain neuvoston 10 valittua jäsentä valitsee kirkolliskokous neljäksi vuodeksi kerrallaan.
Erillisyksiköt
Kirkkohallituksessa on seuraavat erillisyksiköt:
Pohjois-Makedonia Turkvision laulukilpailussa
Pohjois-Makedonia on osallistunut Turkvision laulukilpailuun kolme kertaa, vuosina 2013, 2014 ja 2015, tuolloin vielä nimellä Makedonian tasavalta.
Mafia II
Pelin tapahtumat sijoittuvat 1940- ja 1950-lukujen vaihteeseen fiktiiviseen yhdysvaltalaiseen Empire Bayn kaupunkiin, joka jäljittelee pääasiassa New Yorkia, mutta sisältää myös joitain viittauksia muihin kaupunkeihin, kuten Los Angelesiin.
Pohjois-Makedonia Turkvision laulukilpailussa
2013
Makedonia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ikay Yusuf kappaleella "Düşlerde Yaşamak". Turkvision laulukilpailun semifinaalissa Yusuf ei päässyt jatkoon.
Mafia II
Mafia II:n suunnittelusta kerrottiin julkisuudessa ensimmäisen kerran 21. elokuuta 2007 Leipzig Games Convention -tapahtumassa. Pelistä julkaistiin kaikille alustoille ilmainen ladattava demo PlayStation Networkissa ja Xbox Live Marketplacessa elokuun 2010 alussa.
Pohjois-Makedonia Turkvision laulukilpailussa
2014
Makedonia osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Kaan Mazhar kappaleella "Yolumu Bulurum". Kilpailun semifinaalissa Mazhar sai 181 pistettä, sijoittui seitsemänneksi ja pääsi finaaliin. Finaalissa hän sai 166 pistettä ja sijoittui neljänneksitoista.
Mafia II
Peliin on julkaistu lisäosat Betrayal of Jimmy, Jimmy’s Vendetta ja Joe’s Adventures. Pelin director’s cut -version omistajille lisäosat ovat ilmaisia. Pelistä julkaistiin 19. toukokuuta 2020 remasteroitu Mafia II: Definitive Edition, jossa on paranneltu grafiikka, 4K-resoluutio ja kaikki lisäosat. Se julkaistiin myös Mafia: Trilogy -paketissa, joka sisältää myös remake-version sarjan ensimmäisestä osasta ja kolmannen osan kaikilla lisäosilla.
Pohjois-Makedonia Turkvision laulukilpailussa
2015
Makedonia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin jälleen Kaan Mazhar kappaleella "Böyle Olmamalıydı". Finaalissa Mazhar sai 165 pistettä ja sijoittui neljänneksi.
Kilpailijat
{{legend|gold|Voitto}} {{legend|silver|Toinen}} {{legend|#cc9966|Kolmas}} {{legend|#FE8080|Viimeinen}}
Mafia II
Pelaaminen
Peliä pelataan kolmannen persoonan kuvakulmasta ja liikkuminen tapahtuu joko jalan tai autolla. Vaatekaupoista pelaaja voi ostaa erilaisia asusteita ja asekaupat myyvät aseita, ammuksia sekä esimerkiksi polttopulloja. Pelaajan on mahdollista säilöä enintään 10 autoa käytössään olevaan autotalliin. Korjaamoilla autojen värejä ja vanteita voi muokata mielensä mukaan ja myös suorituskykyä on mahdollista parantaa virityssarjoilla. Pelisarjan ensimmäisestä osasta poiketen Mafia II ei sisällä vapaata pelitilaa, vaan ainoastaan tarinatilan.
Sirkkalehti
thumb|[[Metsävaahteran (Acer platanoides) taimi, jossa alimpana näkyvät kaksi sirkkalehteä.]]
Sirkkalehti on siemenkasveilla ensimmäinen lehti tai lehtiryhmä, joka syntyy itäneestä taimesta. Sirkkalehtien määrä jakaa koppisiemeniset kahteen luokkaan: yksisirkkaisille kehittyy yksi sirkkalehti ja kaksisirkkaisille kaksi. Paljassiemenisillä kasveilla voi olla 2–24 sirkkalehteä.
Sirkkalehdet kehittyvät siemenen sisällä kasvin alkiossa. Ne sisältävät siemeneen varastoidun ravinnon tai niillä on siihen pääsy; kun siemen itää, alkavat sirkkalehdet käyttää ravintoa ja muuttuvat tavallisesti yhteyttäviksi. Sirkkalehdet saattavat lakastua muutaman päivän kuluttua kasvin itämisestä ensimmäisten varsinaisten lehtien ilmestyessä tai kestää jopa vuoden. Niiden ulkonäkö poikkeaa usein selvästi kasvin muista lehdistä; muodoltaan ne ovat usein pyöristyneitä ja yksinkertaisia.
Mafia II
Juoni
Toisessa maailmansodassa haavoittunut Vito Scaletta palaa kotiinsa Yhdysvaltain itärannikolla sijaitsevaan Empire Bayn kaupunkiin. Viton ystävä Joe Barbaro järjestää asiat niin, ettei Viton tarvitse palata sotaan. Töiden tarpeessa oleva Vito ajautuu kaidalta tieltä laittomiin hommiin, joissa hän tapaa jatkuvasti alamaailman ihmisiä ja etenee hitaasti mutta varmasti entistä suurempiin rikoksiin. Hän ja Joe alkavat työskennellä Clementen mafiaperheessä toimivalle Henry Tomasinolle ja muun muassa ryöstävät koruliikkeen sekä murhaavat Clementen epäsuosioon joutuneen liikemiehen. Vuoden 1945 helmikuussa Vito pidätetään ja tuomitaan kymmeneksi vuodeksi vankilaan bensiinisäännöstelykuponkien varastamisesta ja niiden laittomasta myymisestä sekä useista rikoksista ihmisyyttä vastaan. Vankilassa Vito joutuu tappeluun Brian O’ Neillin kanssa, minkä johdosta Vito lukitaan yöksi eristyselliin. Vankeudessa Vito tutustuu mafiaperhe Vincin neuvonantaja Leone ”Leo” Galanteen ja tämän henkivartija Pepe Costaan. Tappelussa O’ Neillin kanssa loukkaantunut Pepe pyytää Vitoa tappelemaan O’ Neilliä vastaan kostoksi omista vammoistaan. Kovan tappelun jälkeen O’ Neill ottaa takataskustaan puukon yrittäen tappaa sillä Viton, mutta tämä saa kuitenkin viillettyä O’ Neillin kaulavaltimon auki ja tapettua hänet. Leone Galante saa järjestettyä asiat niin, että Vito pääsee luksusselliin ja neljä vuotta aikaisemmin pois vankilasta.
Vito vapautuu vankilasta keväällä 1951 ja Joe järjestää hänelle oman vuokra-asunnon. Viton vankeuden aikana Joe on alkanut työskennellä Falconen mafiaperheelle. 6. toukokuuta 1951 Vito tapaa Falconen mafiaperheen johtajan, Carlo Falconen. Hän saa tehtäväkseen varjostaa Clementen mafiaperheen jäsentä Luca Gurinoa paikkaan, jossa pidetään vankeina Falconen perheen jäseniä. Vito seuraa Lucaa teurastamoon, jonne hän tunkeutuu viemärin kautta. Vankeina olleet Antonio ”Balls” Balsamo, Harvey ”Beans” Epstein ja Frankie ”The Mick” ovat kidutettavina. Vito tappaa kiduttajat ja vapauttaa vangit, mutta Frankie on kuollut. Tehtävän onnistuttua Falcone päättää tehdä Vitosta ja Joesta mafiaperheen täysjäsenet. Tässä vaiheessa tarinaa Vito saa oman omakotitalon vuokra-asunnon sijasta. Myöhemmin Falcone saa tietoonsa, että Clementen mafiaperheellä on kokous Empire Arms -hotellissa. Vito ja Joe saavat tehtäväkseen naamioitua hotellin henkilökunnan jäseniksi ja asettaa salaa pommin kokoushuoneeseen. He ottavat mukaan pakoautokuskiksi 18-vuotiaan Marty Santorellin tämän halutessa mukaan. Pommi räjähtää kuitenkin liian aikaisin ja kylpyhuoneessa ollut Clementen mafiaperheen johtaja Alberto Clemente selviää hengissä. Joe ja Vito taistelevat tiensä hotellin parkkihalliin, jossa pakoautokuski Marty on ammuttu kuoliaaksi. Clemente pakenee hotellista limusiinilla ja Joe tappaa hänet ampumalla takaa-ajon päätteeksi.
Myöhemmin Vito, Joe ja heidän ystävänsä Henry Tomasino aloittavat huumebisneksen, jolloin heidän varsinaiset ongelmansa alkavat. Heille huumeita myyneet kiinalaiset puukottavat Henryn kuoliaaksi paikallisessa puistossa keskellä päivää, sillä heidän mukaansa Henry työskenteli huumepoliisille. Väitteen paikkansapitävyyttä ei paljasteta pelin aikana. Vito ja Joe kostavat Henryn kuoleman tappamalla kiinalaisen Triadin jäseniä näiden ravintolassa murhaten myös Triadien yläluokkaisen toimeenpanijan Zhe Yun Wongin. Kiinalaiset alkavat uhkailla kaupungin toista mafiaperhettä, minkä johdosta Vito ja Joe kaapataan ja heitä kidutetaan. Lopussa Joe ja Vito tappavat Mafia: The City of Lost Heavenin päähenkilö Thomas Angelon ja Vito tekee sopimuksen Leo Galanten kanssa säästääkseen henkensä tappamalla entisen pomonsa Carlo Falconen. Falconen kuoleman jälkeen paikalle saapuu Leo Galante, joka käskee Joen eri autoon kuin mihin itse nousee Viton kanssa. Autossa hän kertoo Vitolle, ”ettei Joe ollut osa sopimusta”. Peli päättyy tähän ja Joen kohtalo jää toistaiseksi epäselväksi.
Vito
Pelisarjan kolmannessa osassa paljastuu, että Vito oli lähetetty Leo Galanten sopimuksen mukaisesti New Bordeaux’n kaupunkiin työskentelemään siellä toimivalle Marcanon mafiaperheelle. Sopimukseen kuului, että mafiaperheen johtaja Salvatore ”Sal” Marcanon oli nimitettävä Vito alipäällikökseen ja annettava tälle kaupunginosa hoidettavakseen. Marcano kuitenkin vihasi Vitoa yli kaiken, ja aikoi Mafia III:n tapahtumien aikaan vuonna 1968 hankkiutua lopullisesti Vitosta eroon. Pelin päähenkilö Lincoln Clay kuitenkin onnistuu pelastamaan Viton, ja he alkavat tehdä yhteistyötä irlantilaisen Thomas Burken ja haitilaisen Cassandran kanssa kukistaakeen Marcanon. Pelaajan valinnoista riippuen Vito voi kuolla Mafia III:n tarinan aikana.
Turkin liira
Liira (, lyhenne TL tai TRL) on Turkin tasavallan rahayksikkö.
Historia
Liira otettiin Turkissa käyttöön 1844. Sitä edeltäneet rahayksiköt kuruş ja para jäivät käyttöön liiraa pienempinä yksikköinä, niin että 1 liira = 100 kuruşia ja 1 kuruş = 40 paraa. Turkin kolikoiden ja seteleiden kirjaimistossa käytettiin 1930-luvulle asti osmaniturkkia: پاره tarkoittaa paraa, غروش kuruşia ja ليرا liiraa (تورك ليراسي tarkoittaa "Turkin liiraa"). Monissa eurooppalaisissa kielissä kuruş tunnettiin nimellä piasteri, liira taas oli ranskaksi livre.
1900-luvun lopulla Turkissa vallitsi niin voimakas inflaatio, että lopulta 10 000 liiraa oli pienin käytössä ollut raha. Vuoden 2005 alussa talousuudistusten vakiinnuttamiseksi ja epävakaan talouden perinnön poispyyhkimiseksi otettiin käyttöön uusi Turkin liira (yeni türk lirasi), joka vastasi miljoonaa vanhaa liiraa (1 UTL = 1 000 000 TL). Siirtymävaiheen jälkeen tammikuussa 2009 sana ”uusi” pudotettiin pois rahayksikön nimestä ja siitä tuli jälleen yksinkertaisesti Turkin liira (TL).
Muoto
Kaikkien Turkin liirojen etupuolella on Turkin ensimmäisen presidentin ja Turkin perustajan Mustafa Kemal Atatürkin kasvokuva. Kääntöpuolella on yleensä historiallisia, tärkeitä ja tunnettuja ihmisiä Turkin ja Ottomanien valtakunnan eli Turkin sulttaanikunnan historiassa.
Liiran inflaatio
Vuoden 2018 puolivälistä lähtien liiran arvo on alkanut laskea nopeasti. Yleisesti taloustieteilijöiden näkemys on, että kriisi johtui siitä, että Recep Tayyip Erdoğan esti Turkin tasavallan keskuspankkia harjoittamasta inflaatiota hillitsevää korkopolitiikkaa. Toisaalta keskuspankki nosti korkoja syyskuussa 2018. Erdoğan katsoi inflaation johtuvan ulkoisista voimista, ja tämän näkemyksen hyväksyi myös 42 prosenttia ihmisistä tuolloin. Tätä väitettä kuvataan usein salaliittoteoriaksi. Myös kansalaisten näkemysellä inflaatiota on aiheuttanut presidentti Erdoğanin väärät politiikat ja päätökset.
Liiran inflaatio, joka jatkoi heikkenemistä vuonna 2020. Erdoğanin hallituksen lausuntojen mukaan inflaatiota johti karkotussotilaalliset operaatiot Syyriassa ja muut geopoliittiset ongelmat, mahdollisuus Joe Bidenin valintaan, jonka uskottiin asettavan Turkille pakotteita vuoden 2020 Unitedissa ja COVID-19- tilanne Turkissa.
Vaikka liiran arvo oli elpymässä korkojen nousun myötä vuoden 2021 alussa, keskuspankin johtajan Naci Ağbalin ja muiden keskuspankin avainhenkilöiden eroaminen aiheutti nopean inflaation 21.3.2021.
Vuoden 2022 alussa dollari saavutti liiran arvossa mitattuna kaikkien aikojen pohjan 18,88:aan. Erdoğan jatkoi korkojen alentamista hidastamatta, ja keskuspankista eroavien tärkeiden ihmisten määrä kasvoi päivä päivältä. Lisäksi ulkomaisten yritysten ja yhtiöiden investointien puute ja epäluottamus Turkin liiraan ovat myös heikentäneet paljon Turkin liiraa.
Vuonna 2021 sattuneen inflaatiokriisin vuoksi Oikeus- ja kehityspuolueen ja Recep Tayyip Erdoğanin kannatus yleisössä laski tutkimusten mukaan merkittävästi (tutkimusten mukaan laskua on 15-20 %).
Erdoğan on ilmoittanut lausonnoissaan aika pitkään, että liiran inflaatio alkaa laskea vuonna 2023.